VITAMÍN C V OVOCÍ A ZELENINE.
1. Cieľ : oboznámenie žiakov s druhmi ovocia a zeleniny, ktoré obsahujú najviac vitamínu C 
2. Vyučovací predmet :  biológia, svet práce, cudzie jazyky
3. Pomôcky : čerstvé ovocie a zelenina, recepty na prípravu čerstvých šalátov
4. Príprava :
Naše telo si tento vitamín nevie vyrobiť , preto je konzumovanie ovocia a zeleniny vhodným spôsobom ako ho do nášho tela dostaneme .
             JE DÔLEŽITÉ jesť ovocie a zeleninu za čerstva – vtedy je obsah vitamínu C najvyšší.
VITAMÍNOVÉ BOMBY :
· šípky / k jesenným večerom šálka čaju najlepšie z nazbieraných a vysušených šípok/
· čierne ríbezle
· paprika
· petržlenová vňať
· kiwi
· brokolica / v šalátoch je dobrá aj surová , nakrájaná na drobno a poliata olivovým olejom/
· jahody
· citróny
· mandarínky
· hlávková kapusta /čerstvá, kyslá už nemá taký podiel vitamínu C /
· egreše 
· maliny

Tradičným druhom ovocia je u nás jablko i hruška. Nevyznačujú sa práve najvyšším obsahom tohto vitamínu , ale sú pre väčšinu z nás najdostupnejšie. 
Rastlina RAKYTNÍK – rastlina budúcnosti- jedna bobuľka obsahuje dennú dávku vitamínu C. 

5. Realizácia : riadený rozhovor so žiakmi o potrebe konzumácie ovocia a zeleniny . Upriamenie pozornosti na druhy, ktoré obsahujú najviac vitamínu C.
Informácie o pestovaní rakytníka – príprava sirupu v domácich podmienkach.
Poskytnutie receptov na prípravu čerstvých šalátov, ktorými môže prekvapiť rodičov.
Ochutnávka prineseného ovocia a zeleniny. 
Vytvorenie  plagátu zo spomínaných druhov ovocia a zeleniny.
6. Zhrnutie: Denná konzumácia čerstvého ovocia a zeleniny je veľmi dôležitá! Jeme aj očami  – keď si pripravíme ovocné alebo zeleninové šaláty oku lahodiace, tak to aj lepšie chutí !
7. Prílohy :
· zadanie úlohy pre žiakov – využitie    hárku o dennej konzumácií 5 – tich porcií ovocia a zeleniny v priebehu týždňa / 13. – 17. 10. 2014/
· fotoplagát

